Page:The book of American negro poetry.djvu/199

Rh When de time is hellish hot, An' de water cocoanut An' de cane bebridge is nice, Mix' up wid a lilly ice. Big an' little, great an' small, Afou yam is all de call; Sugar tup an' gill a quart, Yet de people hab de heart Wantin' brater top o' i'. Want de sweatin' higgler fe Ram de pan an' pile i' up, Yet sell i' fe so-so tup.

Cousin Sun is lookin' sad, As de market is so bad; 'Pon him han' him res' him chin, Quietly sit do'n thinkin' Of de loved wife sick in bed. An' de children to be fed— What de laborers would say When dem know him couldn' pay; Also what about de mill Whe' him hire from ole Bill; So him think, an' think on so, Till him t'oughts no more could go.

Then he got up an' began Pickin' up him sugar-pan: In his ears rang t'rough de din "Only two-an'-six a tin'." What a tale he'd got to tell, How bad, bad de sugar sell!